Råd til forældre

Husk, det er naturligt, at dit barn interesserer sig for krop og køn. Det handler ikke om voksenseksualitet, men om nysgerrighed på, hvordan kroppen føles og fungerer.

Du må gerne gå i bad med dit barn. Du må også gerne sætte grænser for, hvor dit barn rører ved dig. Det lærer barnet, at man bestemmer over sin egen krop, uden at man behøver argumentere for det.

Børn bliver ikke tidligere interesserede i voksenseksualitet af at få information om krop og forplantning.

Skæld ikke dit barn ud, hvis det fortæller, at det har leget med numser, tissemænd eller tissekoner. Du risikerer, at dit barn mister tilliden til, at det kan fortælle dig alting.

Du må gerne spørge ind til det, hvis dit barn har leget numseleg. Men husk, at barnet ikke lægger samme betydning i legen, som du gør.

Har dit barn leget noget, som du ikke bryder dig om, så forklar stille og roligt, hvorfor du ikke synes, det er nogen god idé.

Er du usikker på, hvordan daginstitutionen griber emnet an, så spørg pædagogerne. De er vant til at tale om det.

Vis mere